અનિશ્ચિત કાળના ઉપવાસ દરમિયાન હાર્દિક પટેલને વિવિધ પક્ષના રાજનેતાઓ મળવા આવ્યા હતા અને હાર્દિકને સમર્થન આપ્યું હતું, જેમાં મમતા બેનરજી, રાજીવ સાતવ, યશવંત સિન્હા, શત્રુઘ્ન સિન્હા સહિતની હસ્તીઓનો સમાવેશ થાય છે. દરમિયાન હાર્દિક પટેલની તબિયત લથડતાં તેને હોસ્પિટલે ખસેડવામાં આવ્યો હતો. જો કે ડૉક્ટરોએ ના પાડી હોવા છતાં હાર્દિકે ઉપવાસ નહોતો તોડ્યો. જો કે આજે 19મા દિવસે પાણી પીને પાટીદાર નેતાએ પોતાની ભૂખહડતાળ સમેટી લીધી છે.